Diari Oficial de la Generalitat Valenciana


Sumari del DOGV 4315, del 16-08-2002 (2002/8412)

Notificació de plec de càrrecs a I. P. Juan Valero Yagüe, SA, amb expedient VIVI/040502/163.
--------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8412


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de plec de càrrecs a I. P. Juan Valero Yagüe, SA, amb expedient VIVI/040502/163. [2002/8412]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de plec de càrrecs a I. P. Juan Valero Yagüe,SA, amb expedient VIVI/040502/163.
  
Per orde de l'Instructor, se li notifica el plec de càrrecs que avall li imputen a l'expedientat, i se li concedix un termini de quinze dies a partir del següent de la seua notificació per a respondre'l i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 27 de juny de 2002.- La secretària d'actuacions. MªLuisa Martí Llabata.
  
Plec de càrrecs
  
Que es formula a PI Juan Valero Yagüe, SA, d'acord amb l'article 16 del Reglament de Procediment Sancionador, de 4 d'agost de 1993, amb l'advertiment que, si no el respon en el termini de quinze dies a partir del següent de la seua notificació, es donarà per complit el tràmit, i seguirà el seu curs el procediment.
  
Càrrec: com promotor/constructor de l'habitatge situat a València, Ciutat de Melilla,11 i acollit a l'expedient de construcció 46-IG-52/1997 ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada així en el seu article 6.10, i li podrà correspondre una sanció de 3.005,07 a 30.050, 61 euros, ja que ha construït amb les següents deficiències:
  
Elements comuns:
  
El clevillament en façada mencionat en la denúncia es tracta de la junta de dilatació d'este edifici amb el confrontant núm. 13, de la mateixa promoció, en el qual el revestiment de pedra projectada està clevillant-se com a conseqüència que el segellat de la mencionada junta s'ha executat amb materials rígids i afecta el tram comprés entre la planta baixa i la primera.
  
Despreniment del material de revestiment de la caixa d'escala en el tram comprés entre el vestíbul i la planta primera.
  
Despreniment del revestiment en la zona d'ancoratge de la porta d'accés a la terrassa comunitària.
  
Habitatges:
  
Porta 1a. En el bany s'observa la fissuració de taulellet en la peça on estan instal·lats els mecanismes elèctrics i una peça solta en el parament al costat de l'inodor.
  
Porta 2a. Fissuració en un dels barandats formant angle, el travessa i apareix la fissura en el parament del recinte contigu. Fissuració de taulellets de bany.
  
Porta 3a. Humitats en els punts de contacte de la fusteria exterior amb buits de façada en dormitori principal i dormitori senzill. Humitats en el fals sostre de bany de dormitori principal, probablement a causa de pèrdues en els conductes d'aigua o en els desaigües de bany de l'habitatge superior.
  
Porta 4a. Perforació del fals sostre d'escaiola degudes a pèrdues en la instal·lació de la llanterneria que, al seu dia, es van reparar i es deixà per reparar la dita perforació. Filtracions d'aigües pluvials a través de la fusteria exterior a celobert.
  
Porta 11a. Clevill en parament de separació de terrasses que coincidix amb la junta de dilatació de l'edifici, i apareix el dit clevill en el punt de contacte del parament amb la façada, probablement per no estar travat adequadament.
  
Les citades deficiències hauran de ser corregides conforme al que menciona el nostre requeriment amistós de 10/05/2002, excepte proposta alternativa motivada i prèviament acceptada per la Inspecció Tècnica d'este Servei Territorial en el termini de deu dies naturals.